
ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ -ΘΡΑΚΗΣ                                Αλεξανδρούπολη 15/7/2025
ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ                
Δ/ΝΣΗ ΔΗΜΟΣΙΑΣ ΥΓΕΙΑΣ & ΚΟΙΝ. ΜΕΡΙΜΝΑΣ
ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΒΡΟΥ                                                           


ΔΕΛΤΙΟ ΕΝΗΜΕΡΩΣΗΣ

Στα πλαίσια του  προγράμματος καταπολέμησης  κουνουπιών που διενεργεί η Περιφέρεια Ανατολικής Μακεδονίας και Θράκης σας ενημερώνουμε ότι θα διενεργηθεί αεροψεκασμός ακμαιοκτονίας υπέρμικρου όγκου (ULV), για την αντιμετώπιση ακμαίων  κουνουπιών την ΔΕΥΤΕΡΑ 20/7/2026, την ΤΡΙΤΗ 21/7/2026 και την ΤΕΤΑΡΤΗ 22/7/2026 στο φυσικό-αγροτικό περιβάλλον στο Βόρειο Τμήμα της Π.Ε. Έβρου (ευρύτερη περιοχή ΟΡΕΣΤΙΑΔΑΣ).

Ώρα εκτέλεσης ψεκασμών: Μετά τη δύση του ηλίου από 20:00 – 22:00

Προφυλάξεις: Παρακαλούμε, για καθαρά για προληπτικούς λόγους (καθώς η μέθοδος δεν εγκυμονεί κινδύνους), να μην κυκλοφορούν στο ανωτέρω αγροτικό-φυσικό περιβάλλον των παραπάνω περιοχών, άνθρωποι και ζώα κατά την διάρκεια εφαρμογής του ψεκασμού. 
Οι ψεκασμοί θα διενεργηθούν εφόσον οι καιρικές συνθήκες (άνεμος, βροχοπτώσεις κλπ) το επιτρέψουν, ώστε να διασφαλιστεί η υγεία των πολιτών, καθώς και η αποτελεσματικότητα των εφαρμογών. Εάν για οποιοδήποτε λόγο δεν ολοκληρωθούν θα πραγματοποιηθούν τις επόμενες μέρες.

Η εφαρμογή δεν θα γίνει σε κατοικημένες περιοχές, ωστόσο κατά την εκτέλεση της πτήσης από και προς τις περιοχές εφαρμογής, ενδέχεται το ελικόπτερο να διέλθει κοντά από κατοικημένες περιοχές, χωρίς αυτό να εγκυμονεί κινδύνους για τη Δημόσια Υγεία. 

Για την διενέργεια των ψεκασμών ακολουθούνται οι οδηγίες που ορίζονται στην με την υπ. αριθμ. Δ1α/Γ.Π.οικ.14042 από 23/03/2026 Εγκύκλιο του Υπουργείου Υγείας με θέμα «Προγράμματα ολοκληρωμένης διαχείρισης των κουνουπιών, σχέδιο δράσης, σχετική ενημέρωση και προφύλαξη του κοινού για το έτος 2026» (ΑΔΑ:ΡΡ0Χ465ΦΥΟ-Ω6Ν) και την με Αρ. πρωτ. Δ1α/Γ.Π. 19286 Σχετ14808 07/07/2026  Απόφαση του Υπουργείου Υγείας με Θέμα: «Κατ’ εξαίρεση χορήγηση άδειας χρήσης βιοκτόνων σκευασμάτων για ULV εφαρμογή από εδάφους ή από αέρος για την αντιμετώπιση των ακμαίων κουνουπιών στις Περιφέρειες Ανατολικής Μακεδονίας Θράκης και Κεντρικής Μακεδονίας για το έτος 2026» (ΑΔΑ:9ΖΕ4465ΦΥΟ-3Λ8).  

Η εφαρμογή θα γίνει: 
· με ευθύνη του ανάδοχου φορέα που είναι η ASNF AEΡΟΕΦΑΡΜΟΓΕΣ  Ι.Κ.Ε.
· με χρήση ελικοπτέρου που φέρει ειδικό και κατάλληλο εξοπλισμό.
· με συνεχή επίβλεψη από αρμόδιους υπαλλήλους της Π.Ε Έβρου της Περιφέρειας Ανατολικής Μακεδονίας και Θράκης.
· Με εγκεκριμένα για το σκοπό σκευάσματα όπως προβλέπονται στην έγκριση με ΑΔΑ: 9Ξ494653ΠΓ-Υ9Ε Απόφαση του Υπουργείου Αγροτικής Ανάπτυξης και Τροφίμων, κατ’ εξαίρεσης χρήσης βιοκτόνου σκευάσματος για το έτος 2026


ΠΛΗΡΟΦΟΡΙΕΣ στα τηλέφωνα:
ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ & ΚΟΙΝΩΝΙΚΗΣ ΜΕΡΙΜΝΑΣ Π.Ε. ΕΒΡΟΥ
τηλ. 2551355322
ΔΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ ΟΡΕΣΤΙΑΔΑΣ
τηλ  2552081717

